Държавен вестник, бр. 88, 2008 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  88
Чл. 193. При буксиране на кораба в море
командирът на кораба носи отговорност за не-
говата безопасност и се ръководи от правилата
за буксировка.
Чл. 194. Командирът на кораба е длъжен с
всички налични средства да окаже помощ на
всеки военен или граждански кораб и на всеки
летателен апарат, който търпи бедствие в море.
Чл. 195. Командирът на кораба съобщава
на старшия морски началник или на начални-
ка на гарнизона, а ако няма такива—на мест-
ните власти, за всички военнослужещи от ко-
раба, които по някаква причина са останали
на брега.
Чл. 196. (1) След изпълнение на задачите по
подготовката на море и при завръщане в своята
база или в друг пункт за базиране командирът
на кораба е длъжен един час преди влизане в
базата или пункта за базиране, да приведе кора-
ба по сигнал “Учебна тревога”, да заповяда да
се провери личният състав, да се прегледат оръ-
жието и техническите средства и по доклади до
ГКП от командирите на бойни части (сектори
и секции) и началниците на служби да получи
сведения за: наличността на личния състав,
състоянието на материалната част, изразход-
ваните гориво-смазочни материали и боепри-
паси, след което да даде “Отбой на учебната
тревога” и командата “Разоръжи оръжието!”.
(2) Лично или по доклад на старши помощ-
ник-командира на кораба, съответно помощ-
ник-командира на кораба, да се увери, че бой-
ните снаряди и подводните бомби от артиле-
рийските и бомбови установки са снети и приб-
рани в кранците за първи изстрел, че стволове-
те на артилерийските и бомбовите установки и
патронниците за изхвърлящи гилзи на торпед-
ните апарати са празни; да подаде команди:
корабът да се подготви за влизане в базата; да
се повиши вниманието на електромеханичната
бойна част; екипажът на кораба да заеме мес-
тата си по разписанието за заставане на кораба
на котва (бочка, швартови).
(3) След заставане на кораба в базата ко-
мандирът на кораба докладва на своя непос-
редствен началник за резултатите от похода,
за състоянието на екипажа, оръжието, техни-
ческите средства и за количеството на налич-
ните запаси.
(4) Командирът на кораба извършва подро-
бен разбор за проведения поход и постигнатите
резултати при изпълнението на поставените
задачи пред своите помощници, командирите
на бойни части или сектори и секции и начал-
ниците на служби. Той посочва недостатъците
в тактическите похвати и бойното използване
на оръжието и техническите средства и греш-
ките в действията на личния състав.
(5) Лицата по ал. 4 информират целия личен
състав на кораба за резултатите и изводите от
изпълнението на задачите.
(6) След пристигане в базата командирът на
кораба организира попълването на изразходва-
ните запаси до пълни норми и отстраняването
на възникналите през време на плаването неиз-
правности по материалната част.
Задължения в случай на аварии
Чл. 197. Командирът на кораба е длъжен
подробно да изучи всички свойства на своя ко-
раб, да добие навици по управлението на кораба
при изменение на тактико-техническите му ха-
рактеристики, вследствие на получени повреди
или нахлуване на вода, и да бъде готов всеки
момент да води борба с аварийните повреди.
Чл. 198. (1) При авария командирът на ко-
раба е длъжен да вземе всички мерки за спася-
ването на кораба, включително чрез засядане
на най-близката плитчина.
(2) В обстановка, която заплашва кораба с
гибел, командирът на кораба е длъжен:
1. да се погрижи за спасяването на вахтения
и навигационния дневник;
2. да организира спасяването на документи-
те с класифицирана информация и специалната
апаратура; ако спасяването им е невъзможно,
те се унищожават, като за целта се разработва
разписание;
3. да организира напускането на кораба от
личния състав.
(3) Първи от кораба се снемат болните, же-
ните и децата, а след това военнослужещите,
които не са заети в борбата с аварията.
(4) След като се убеди, че е невъзможно да се
спаси корабът, командирът взема решение за
напускане на кораба от останалия личен състав.
(5) Личният състав организирано напуска
кораба, като използва корабните спасителни
средства.
(6) Задълженията на личния състав по ал. 4
са записани в разписанието по напускане на
кораба.
(7) Командирът напуска кораба последен.
Чл. 199. Ако аварията е станала близо до
брега, командирът на кораба е длъжен след
излизането на екипажа на брега да вземе мер-
ки за спасяването и опазването на корабното
имущество.
Чл. 200. Където и да бъде свален екипажът
на кораба, командирът и останалите длъжност-
ни лица на кораба запазват напълно всички свои
права и задължения по отношение на подчине-
ните си до разформироването на екипажа на
кораба.
Чл. 201. Ако екипажът на кораба бъде спа-
сен от чуждестранни кораби, командирът на
кораба е длъжен да вземе мерки личният със-
тав да спазва установения на тях ред, като не
уронва достойнството и честта на гражданин
на Република България.
Чл. 202. Спасеният екипаж на кораба, ока-
зал се извън пределите на Република Бълга-
рия, се ползва с правото на екстериториал-